ຜູ້ນຳສູງສຸດຂອງອີຣ່ານ ກ່າວວ່າ ອີຣ່ານຈະບໍ່ຍອມຮັບເອົາ ການກົດດັນ
ຂ່າວສຳຄັນອື່ນໆ: ຈີນຈັບນັກຄັດຄ້ານຣັຖບານຄົນສຳຄັນ; ລາຍງານຂ່າວແຈ້ງວ່າ ໄດ້ມີການແຕ່ງຕັ້ງ ລູກຊາຍກິມ ຈົງ ອິລ ເປັນຫົວໜ້າຕຳຣວດລັບເກົາຫລີເໜືອ; ຈີນ
ຜູ້ນຳສູງສຸດຂອງອີຣ່ານ AYATOL LAH ALI KHAMENEI ກ່າວວ່າ ອີຣ່ານຈະບໍ່ຍອມ ຮັບເອົາ ການກົດດັນ ທ່າມກາງ ການປະທ້ວງ ລຸນຫຼັງ ການເລືອກຕັ້ງປະທາ ນາທິບໍດີ ທີ່ໄດ້ກາຍເປັນ ບັນຫາ ຂັດແຍ້ງນັ້ນ ຜູ້ນຳສູງສຸດຂອງອີຣ່ານໃຫ້ທັສນະດັ່ງກ່າວໃນ ວັນພຸດ ມື້ນີ້ ນຶ່ງມື້ ຫລັງຈາກ ສະພາປົກຄອງຫລື GUARDIAN COUNCIL ຂອງອີຣ່ານ ໄດ້ປະຕິເສດເຖິງຄວາມເປັນໄປໄດ້ໃນການທີ່ ຈະຕ່າວປີ້ນ ຜົນການເລືອກຕັ້ງ ທັງໆທີ່ໄດ້ມີ ການພົບເຫັນວ່າມີການປະຕິບັດ ແບບຜິດກົດ ຣະບຽບ ຂອງ ຜູ້ມີສິດປ່ອນບັດ ຢູ່ໃນ 50 ເຂດ ປະທານາທິບໍດີ ສະຫະຣັດ ທ່ານ BARACK OBAMA ກ່າວໃນມື້ວານນີ້ວ່າ ໄດ້ມີຄຳຖາມທີ່ສຳຄັນກ່ຽວກັບ ຄວາມຖືກຕ້ອງຊອບທັມ ໃນການປ່ອນບັດ ທີ່ຍັງຜົນໃຫ້ປະທານາທິບໍດີ MAHMOUD AHMADINEJAD ຖືກເລືອກ ໃຫ້ເຂົ້າຮັບຕຳແໜ່ງ ຕື່ມອີກດ້ວຍຄະແນນ ສຽງ ອັນຖ້ວມລົ້ນນັ້ນ ໄດ້ມີການ ລົງຂ່າວ ທາງອິນເຕີແນັດ ຮຽກຮ້ອງໃຫ້ມີການໂຮມຊຸມ ນຸມຂອງພັກຝ່າຍຄ້ານ ຢູ່ນອກ ສະພາແຫ່ງຊາດອີຣ່ານ ໃນຕອນບ່າຍ ມື້ນີ້ແຕ່ແຜນການທີ່ວ່ານີ້ ຍັງບໍ່ສາມາດ ໄດ້ຮັບການຢືນຢັນເທື່ອ ສື່ມວນຊົນ ຂອງທາງການຈີນ ກ່າວວ່າ ນາຍ LIU XIAO BOນັກຄັດຄ້ານຣັຖບານ ທີ່ສຳຄັນຄົນນຶ່ງ ໄດ້ຖືກຈັບ ຢ່າງເປັນທາງການ ກ່ຽວກັບກິຈກັມທີ່ມີການກ່າວຫາວ່າ ພົວພັນກັບ ການໂຄ່ນລົ້ມ ຣະບອບ ສັງຄົມນິຍົມ ໃນຈີນ ນາຍ LIUໄດ້ ຖືກຄຸມຂັງ ມາແຕ່ປີກາຍ ຫລັງຈາກຜູ້ກ່ຽວໄດ້ ຮ່ວມຂຽນ ຖແລງການ ສະບັບນຶ່ງທີ່ຮຽກຮ້ອງ ໃຫ້ມີການປະຕິຮູບຣະບອບການເມືອງຂອງຈີນ ໃນຂອບເຂດ ທີ່ກວ້າງຂວາງ ອົງການຂ່າວຊິນ ຫວາ ຂອງທາງການຈີນ ໄດ້ອ້າງ ຖແລງຂ່າວ ສະບັບນຶ່ງ ທີ່ກ່າວວ່າຄະນະໄອຍະການ ໄດ້ໃຫ້ການ ອະນຸມັດ ກ່ຽວກັບ ການຈັບກຸມ ນາຍ LIU ມື້ວານນີ້ໃນຂໍ້ຫາ ສ້າງຄວາມປັ່ນປ່ວນ ເຊັ່ນ ການປ່ອຍຂ່າວລື ແລະ ໃສ່ຮ້າຍປ້າຍສີ ຣັຖບານ ລາຍງານ ຂອງຊິນຫວາ ເວົ້າວ່າ ນາຍ LIU ໄດ້ສາຣະພາບ ກ່ຽວກັບ ຂໍ້ຫາດັ່ງກ່າວໃນການສືບສວນ ຂັ້ນຕົ້ນ ຂອງຕຳຣວດ ແຕ່ແນວໃດ ກໍຕາມ ຄອບຄົວ ແລະໝູ່ເພື່ອນຂອງລາວເວົ້າວ່າ ລາວໄດ້ຖືກໃສ່ໂທດ ແບບບໍ່ຍຸຕິທັມ ຍ້ອນການ ສະແດງອອກຊຶ່ງຄວາມຄິດຄວາມເຫັນ ແບບສັນຕິ ນາຍ LIU ອາຍຸ 53 ປີ ໄດ້ເປັນຜູ້ຄັດຄ້ານຣັຖບານ ທີ່ສຳຄັນຄົນນື່ງ ມາຕັ້ງແຕ່ປີ 1989 ເວລາຜູ້ກ່ຽວ ເຂົ້າປະກອບສ່ວນໃນການປະທ້ວງ ຮຽກຮ້ອງເອົາ ປະຊາທິປະໄຕ ທີ່ຈະຕຸຣັດທຽນອັນເໝິນຊຶ່ງໄດ້ຖືກປາບປາມໃນວັນທີ 4 ມີຖຸນາ ປີ 1989 ນັ້ນ ໜັງສືພິມຂອງເກົາຫລີໃຕ້ ສະບັບ ນຶ່ງ ລາຍງານວ່າ ຜູ້ນຳຂອງເກົາຫລີເໜືອ ທ່ານ KIM JONG IL ໄດ້ມອບຕຳແໜ່ງ ຫົວໜ້າຕຳ ຣວດລັບຂອງເກົາຫລີເໜືອ ໃຫ້ລູກຊາຍຫລ້າ ຂອງທ່ານ ລາຍງານ ຂອງໜັງສືພິມ DONG-A ILBOຊຶ່ງອ້າງອີງຂ່າວ ຈາກແຫລ່ງຂ່າວທີ່ບໍ່ຣະບຸຊື່ ໃຫ້ຊາບ ແຈ້ງວ່າ ທ່ານ KIMໄດ້ໄປຢ້ຽມ ໜ່ວຍຜະ ແນກຮັກສາຄວາມປອດພັຍ ຂອງເກົາຫລີເໜືອ ໃນເດືອນມີນາ ຜ່ານມາພ້ອມກັບ ລູກຊາຍຂອງທ່ານ ຄືທ້າວ KIM JONG UN ລາຍງານເວົ້າວ່າ ໃນລະຫວ່າງການໄປຢ້ຽມຢາມນັ້ນ ທ່ານໄດ້ກ່າວ ຕໍ່ພວກຜູ້ນຳ ຂອງຜະແນກ ຮັກສາຄວາມປອດພັຍວ່າໃຫ້ຖືວ່າ ລູກຊາຍຂອງທ່ານ ເປັນຫົວໜ້າ ຂອງຜແນກດັ່ງກ່າວ ນອກນັ້ນ ທ່ານ KIMຍັງໄດ້ສັ່ງ ໃຫ້ສະມາຊິກ ຂອງຜະແນກ ຮັກສາຄວາມປອດພັຍ ໃຫ້ການປົກປ້ອງ ຄຸ້ມຄອງລູກຊາຍຂອງທ່ານ ດ້ວຍຊີວິດ ດັ່ງທີ່ພວກເຂົາ ເຈົ້າໄດ້ກະທຳ ສຳລັບທ່ານ ໃນອະດີດຜ່ານມາ ລາຍງານ ແຈ້ງໃຫ້ຊາບຕື່ມວ່າ ທ່ານ KIM ໄດ້ໃຫ້ບຳເນັດລາງວັນແກ່ເຈົ້າໜ້າທີ່ ຜະແນກຮັກສາ ຄວາມປອດພັຍ ເປັນຣົດຫລູຫລາ ນຳເຂົ້າ ຈາກຕ່າງປະເທດ5 ຄັນ ຊຶ່ງມີຣາຄາ ຄັນລະ ປະມານ 80 ພັນໂດລາ ກອງທັບຈີນ ແລະສະຫະ ຣັດ ໄດ້ຕົກລົງ ທີ່ຈະທຳງານຮ່ວມກັນເພື່ອຊອກ ຫາວິທີທາງ ຫລີກລ່ຽງ ບໍ່ໃຫ້ມີການ ປະເຊີນໜ້າ ກັນທາງທະເລແລະຫລີກລ່ຽງ ການສ້າງຄວາມເຄັ່ງຕຶງ ທີ່ອາດ ມີຜົນກະທົບ ຕໍ່ຄວາມສັມພັນລະຫວ່າງ ປະເທດທັງສອງ ໃນຂອບເຂດ ທີ່ກວ້າງຂວາງຂື້ນ ບັນຫາທີ່ວ່ານີ້ແມ່ນຈຸດສູນກາງ ໃນການເຈຣະຈາ ຣະດັບສູງ ທາງທະຫານ ເທື່ອທຳອິດ ໃນຮອບນຶ່ງປີເຄິ່ງລະຫວ່າງ ປະເທດທັງສອງ ແລະມີຂຶ້ນ ລຸນຫຼັງ ການປະເຊີນໜ້າ ທາງທະເລ ຫລາຍໆຄັ້ງເມື່ອບໍ່ນານມານີ້ ຮວມທັງ ການຕຳກັນ ຂອງກຳປັ່ນດຳນ້ຳຈີນ ແລະເຄື່ອງໂຊນາທີ່ແກ່ໄປ ໂດຍກຳປັ່ນລຳນຶ່ງ ຂອງ ກອງທັບເຮືອ ສະຫະຣັດ ໃນຕອນທ້າຍຂອງການເຈຣະຈາ ເປັນເວລາ 2 ມື້ ໃນວັນພຸດ ມື້ນີ້ ຫົວໜ້າ ຄະນະຜູ້ແທນ ຂອງຈີນນາຍພົນໂທ MA XIOTIAN ກ່າວຕໍ່ພວກນັກຂ່າວວ່າ ຈີນແລະສະຫະຣັດ ຈະຈັດກອງປະຊຸມປຶກສາຫາຣືພິເສດຂຶ້ນ ໃນເດືອນກໍຣະກົດ ຈະມານີ້ ເພື່ອປຶກສາຫາຣື ກ່ຽວກັບວ່າຈະປ້ອງກັນ ບໍ່ໃຫ້ມີການ ປະເຊີນໜ້າກັນ ທາງທະເລແບບໃດ? ເຈົ້າໜ້າທີ່ ຈາກ 126 ປະເທດຈະໄປໂຮມຊຸມ ນຸມກັນ ຢູ່ສຳນັກງານໃຫຍ່ ຂອງອົງການສະຫະ ປະຊາຊາດທີ່ນະຄອນນິວຢອກໃນວັນພຸດມື້ນີ້ ຂະນະທີ່ກອງປະຊຸມ ວ່າດ້ວຍ ການປະຕິຮູບ ຣະບົບການເງິນ ຂອງໂລກເປັນເວລາ 3 ມື້ ເລີ້ມໄຂຂຶ້ນ ມີປະມຸກປະເທດ ແລະຜູ້ນຳຂອງ ຣັຖບານ ຈາກພຽງ 14ປະເທດເທົ່ານັ້ນ ກຳນົດເຂົ້າຮ່ວມ ກອງປະຊຸມ ຮວມທັງ ປະທານາທິບໍດີ ນິຍົມຊ້າຍ 2ທ່ານ ຈາກອະເມຣິກາລາຕິນ ຄືປະທານາທິບໍດີ HUGO CHAVEZ ຂອງເວເນຊູເອລາ ແລະປະທານາທິບໍດີ EVO MORALES ຂອງໂບລີເວັຽ ສ່ວນປະເທດອື່ນໆ ສົ່ງຄະນະຜູ້ແທນໃນຣະດັບຕ່ຳກ່ວາ ໄປຮ່ວມ ບັນດາປະເທດ ກຳລັງພັທນາ ທີ່ເຂົ້າຮ່ວມ ກອງປະຊຸມໃນຄັ້ງນີ້ ຮຽກຮ້ອງ ໃຫ້ອົງການ ສະຫະປະຊາຊາດ ມີບົດບາດຫລາຍຂຶ້ນ ໃນຣະບົບການເງິນຂອງໂລກ ທ່ານ MARTIN KNOR ຫົວໜ້າ ອົງການຄົ້ນຄວ້ານື່ງ ທີ່ມີສຳນັກງານຢູ່ນະຄອນ ເຈນີວາ ກ່າວວ່າ ປະເທດ ທີ່ກຳລັງພັທນາ ໄດ້ກາຍເປັນ ຜູ້ຮັບເຄາະໜັກທີ່ສຸດ ຈາກວິກິຕການ ທາງດ້ານເສຖກິດ ທີ່ເກີດຂຶ້ນ ໃນເວລານີ້ແຕ່ຮູ້ສຶກວ່າ ບໍ່ໄດ້ມີສ່ວນ ກ່ຽວຂ້ອງ ກັບການຕັດສິນໃຈໃດໆ ຂອງກຸ່ມຈັດຕັ້ງປະເທດຈະເຣີນ ທາງດ້ານເສຖກິດ ເຊັ່ນກຸ່ມຈີ 8 ແລະກຸ່ມຈີ 20 ເປັນຕົ້ນ ປະທານາທິບໍດີຣັດເຊັຽ ທ່ານ DMITRI MEDVEDEV ໄດ້ເດີນທາງໄປເຖິງໄນຈີເຣັຽ ໃນວັນພຸດ ມື້ນີ້ ເພື່ອທຳການ ຢ້ຽມຢາມ ທີ່ແນໃສ່ ເພີ້ມການມີໜ້າຂອງມົສກູ ໃນການແຂ່ງຂັນ ເອົາຊັພຍາກອນ ທັມມະຊາດ ຂອງ ທະວີບອາຟຣິກາ ເປັນທີ່ຄາດກັນວ່າ ໃນລະຫວ່າງ ການຢ້ຽມຢາມຄັ້ງນີ້ ບໍຣິສັດ GAZPROM ຊຶ່ງເປັນບໍຣິສັດ ຣັດວິສາຫະກິດ ແກັສທັມມະຊາດ ຂອງຣັດເຊັຽ ຈະລົງນາມ ໃນຂໍ້ຕົກລົງສະບັບນຶ່ງ ກັບບໍຣິສັດນ້ຳມັນຂອງໄ ນຈີເຣັຽ ເພື່ອຈະເສີມຂຍາຍ ບົດບາດຂອງຕົນໃນຖານະ ເປັນຜູ້ສນອງ ແກັສທັມມະຊາດ ລາຍສຳຄັນ ໃຫ້ແກ່ຢູໂຣບ ເຈົ້າໜ້າທີ່ຣັດເຊັຽ ແລະໄນຈີເຣັຽ ກ່າວວ່າ ປະເທດທັງສອງ ຍັງຈະລົງນາມໃນຂໍ້ຕົກລົງ ອີກສະບັບນຶ່ງ ກ່ຽວກັບ ການນຳໃຊ້ ພະລັງງານນິວເຄລັຽ ໃນທາງສັນຕິ ປະທານາທິບໍດີ MEDVEDEV ເລີ້ມການຢ້ຽມຢາມ ອາຟຣິກາ ດ້ວຍການຢຸດແວ່ທີ່ປະເທດອີຈິບ ໃນມື້ວານນີ້ ຫລັງຈາກ ໄນຈີເຣັຽແລ້ວ ທ່ານຈະເດີນທາງຕໍ່ໄປຍັງອັງໂກລາ ໃນທ້າຍອາທິດນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ